Il moralista
Il moralista () je italijanska crno-bijela filmska komedija snimljena 1959. u režiji Giorgia Bianchija. Naslovni protagonist, čiji lik tumači Alberto Sordi je Agostino. generalni sekretar "Međunarodne organizacije za javni moral" (O. I. M. P.), koji javni "nemoral" nastoji suzbiti nastojanjem za cenzurom dovedenom do apsurdnih razmjera. Radnja pokazuje kako Agostino, zapravo, vješto krije dvostruki život, odnosno kako je u privatnom životu ne samo sklon nemoralu koji tako osuđuje, nego i šuruje sa trgovcima bijelim robljem.

Vjeruje se kako je inspiraciju za glavni lik pružio Agostino Greggi, uticajni političar tada vladajuće Demokršćanske stranke, koji je nekoliko godina prije sudskom tužbom nastojao ishoditi zabranu isticanju "nemoralnih" filmskih plakata koji prikazuju Brigitte Bardot u kupaćem kostimu; dio italijanskih historičara, međutim, tvrde da je inspiraciju za lik Agostina pružio budući predsjednik Oscar Luigi Scalfaro, koji se 1950-ih također isticao javnom borbom protiv nemorala.

Uloge 
Alberto Sordi: Agostino
Vittorio De Sica: Predsjednik O. I. M. P. 
Franca Valeri: Virginia 
Christiane Nielsen: Marga
Mara Berni: Vera Serni 
Maria Perschy: Monique  
Franco Fabrizi: Giovanni
Piera Arico: Giovannijeva supruga 
Liana Del Balzo: Barunica
Vincenzo Talarico: Zaposlenik O. I. M. P.
Leopoldo Trieste: Dizajner reklama
Lydia Simoneschi: Verina majka
Carl Wery: Kruger 
Ciccio Barbi: Policijski komesar
Hazel Rogers: Sama sebe
Sylvia Lopez: Žena u münchenskom noćnom klubu

Izvori

Vanjske veze

Italijanski filmovi
Filmske komedije
Satirični filmovi
Authority control 2